«Ана теле»: филология фәннәре докторы, профессор Илдар Низамов «Матбугат.ру»да кызыклы һәм актуаль рубрика башлап җибәрә

	Редакциябезгә тел белгече, олуг галим Илдар Мәлик улы Низамов мөрәҗәгать итте. Бүгенге татар телендә еш очрый торган хаталарга ул битараф кала алмый. «Матбугат.ру»да «Ана теле» дигән махсус сәхифә эшләргә тәкъдим итте.	 Илдар абый сайтыбыз өчен даими рәвештә язмалар бирергә ниятли. Аларның һәркайсы берәр мәcьәләгә багышланачак. Әйтик, "кайда" һәм "кая" сүзләрен бутауга. Хаталарны ул телевидение һәм радио эфирыннан, басма матбугаттан, интернеттан таба. «Матбугат.ру» да ялгышлардан хали түгел. Илдар абыйга үзебезнең сайттан да хаталар табарга "заказ" бирдек. Әгәр дә сезнең дә теге яки бу сүзгә, әйтемгә карата сорауларыгыз булса, бик теләп филология фәннәре докторыннан шәрехләү алырбыз. Безгә языгыз: matbugat@mail.ru (Илдар Низамовка). Ә әлегә беренче язманы тәкъдим итәбез. “Ана теле”. Бер сүзгә бер кәлимә. 
	---	
Матбугат.ру

	№ --- | 22.05.2017	


